CELEX: 32018D1688
Language: et
Date: 2018-11-07 00:00:00
Title: Komisjoni rakendusotsus (EL) 2018/1688, 7. november 2018, millega tehakse Slovakkiale erand Euroopa Parlamendi ja nõukogu määruse (EÜ) nr 1099/2008 (energiastatistika kohta) alusel statistika esitamise kohustusest (teatavaks tehtud numbri C(2018) 7304 all) (EMPs kohaldatav tekst)

9.11.2018   
               
               
                  ET
               
               
                  Euroopa Liidu Teataja
               
               
                  L 279/38
               
            
         KOMISJONI RAKENDUSOTSUS (EL) 2018/1688,
         7. november 2018,
         millega tehakse Slovakkiale erand Euroopa Parlamendi ja nõukogu määruse (EÜ) nr 1099/2008 (energiastatistika kohta) alusel statistika esitamise kohustusest
         
            
               (teatavaks tehtud numbri C(2018) 7304 all)
            
         
         (Ainult slovakikeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. oktoobri 2008. aasta määrust (EÜ) nr 1099/2008 (1) energiastatistika kohta, eriti selle artikli 5 lõiget 4 ja artikli 10 lõiget 2,
         ning arvestades järgmist:
         
                     (1)
                  
                  
                     Slovakkia on esitanud taotluse erandite saamiseks määruse (EÜ) nr 1099/2008 artiklis 4 osutatud riikliku statistika komisjonile (Eurostatile) edastamise kohustusest. Taotlus puudutas taastuvate tööstusjäätmete ja ümbritseva keskkonna soojuse kohta statistika esitamist.
                  
               
                     (2)
                  
                  
                     Slovakkia esitatud teabega põhjendatakse, et sellise statistika kogumine oleks selle liikmesriigi andmeesitajatele liiga koormav, nimelt on vaja uusi klassifikaatoreid kohandada ja töötada riikliku statistika jaoks välja uus metoodika, et vähendada nõutud andmete kogumise ja koondamisega andmeesitajatele tekitatavat koormust. Seega tuleks erandid lubada.
                  
               
                     (3)
                  
                  
                     Käesoleva otsusega ettenähtud meetmed on kooskõlas Euroopa statistikasüsteemi komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Slovakkiale tehakse määruse (EÜ) nr 1099/2008 sätetest järgmised erandid:
            
                        a)
                     
                     
                        kohustusest esitada vaatlusaasta 2017 kohta B lisa punkti 5.2.11.6 all nõutud taastuvenergia statistikat;
                     
                  
                        b)
                     
                     
                        kohustusest esitada vaatlusaastate 2017, 2018 ja 2019 kohta B lisa punktide 5.2.3, 5.2.6, 5.2.8.1, 5.2.8.2 ja 5.2.8.5 all nõutud taastuvenergia statistikat (hõlmates kõik A lisa punktis 3.5.8.1.7 „Taastuvad tööstusjäätmed“ ja punktis 3.5.9 „Ümbritseva keskkonna soojus“ määratletud toodete andmekogumid).
                     
                  
         
            Artikkel 2
            Käesolev otsus on adresseeritud Slovaki Vabariigile.
         
         
            Brüssel, 7. november 2018
            
               
                  Komisjoni nimel
               
               
                  komisjoni liige
               
               Marianne THYSSEN
            
         
         
            (1)  ELT L 304, 14.11.2008, lk 1.